laion/Wikipedia-Exotic huggingface dataset:
ইলকাল শাড়ি

ইলকাল শাড়ি একটি ঐতিহ্যবাহী শাড়ি যা সাধারণত ভারতীয় নারীরা পরিধান করে থাকেন। ইলকাল শাড়ি নামটি এসেছে ভারতের কর্ণাটক রাজ্যের বাগলকোট জেলার ইলকাল শহরের নাম থেকে। ইলকাল শাড়ির মূল অংশটির বুনন এবং নকশার জন্য সুতির টানা দেওয়া হয় এবং পাড় ও আঁচলের নকশা ও বুননের জন্য আর্ট রেশম ব্যবহার করা হয়। কিছু ক্ষেত্রে আর্ট রেশমের পরিবর্তে খাঁটি রেশমও ব্যবহৃত হয়। ইলকাল শাড়িকে ভৌগোলিক নির্দেশকের (জিআই) তকমা দেওয়া হয়েছে। এর জিআই ক্রমিক নম্বর ৭৬। ইলকাল ছিল একটি প্রাচীন তাঁত কেন্দ্র যেখানে সম্ভবত ৮ম শতাব্দীর দিকে বয়নের কাজ শুরু হয়েছিল। এই শাড়ির বিকাশে বেল্লারী শহর এবং শহরের আশেপাশের স্থানীয় পৃষ্ঠপোষকদের অবদান রয়েছে। স্থানীয় কাঁচামালগুলোর সহজলভ্যতা এই শাড়ির বিকাশে সহায়তা করেছিল। ইলকাল শহরে প্রায় ২,০০০ তাঁতি ইলকাল শাড়ি বুননের কাজ করেন। ইলকাল শাড়ির বুনন বেশিরভাগই অভ্যন্তরীণ কার্যকলাপ। এটি মূলত মহিলা সদস্যদের সক্রিয় অংশগ্রহণমূলক একটি গৃহস্থালী উদ্যোগ। তাঁতের সাহায্যে একটি শাড়ি বুনতে প্রায় ৭ দিন সময় লাগে। তবে যন্ত্রচালিত তাঁতের সাহায্যে এটি বুনতে আরো কম সময় লাগে। ইলকালের ঐতিহ্যবাহী শাড়িগুলো মূলত রেশম x রেশম, রেশম x সুতি, আর্ট রেশম x রেশম নামের তিন ধরনের বিভিন্ন সুতার সংমিশ্রণে পিট তাঁতে উৎপাদিত হয়। আগে বর্ণিত সুতার সংমিশ্রণের সাথে মোট চারটি ঐতিহ্যবাহী নকশা তৈরি করা হয়, সেগুলো হল- চিক্কি পরশ গোমি জরি সম্প্রতি পরিবর্তিত ঐতিহ্যবাহী নকশার গায়ত্রী Rakesh Prakash (১১ এপ্রিল ২০০৮)। "K'taka gets highest number of GI tags"।  List of Geographical Indications in India Brief history of Ilkal saris is provided by Kamala Ramakrishnan। "Southern legacy"। Online edition of the Hindu, dated 1999-06-20। 1999, The Hindu। ১ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৪-২২।  "Ilkal saree's story"। Online edition of the Economic Times, dated 2002-12-12। © 2007 Times Internet Limited। ২০০২-১২-১২। ২৮ আগস্ট ২০০৪ তারিখে মূল থেকে আর্কাইভ করা। সংগ্রহের তারিখ ২০০৭-০৪-২২।  The history of Indian saris is discussed by SUBBALAKSHMI B M। "Between the folds"। Online edition of the Deccan Herald, dated 2003-11-23। 1999 The Printers (Mysore) Private Ltd.। ২০০৭-০৪-০৪ তারিখে মূল থেকে আর্কাইভ করা। সংগ্রহের তারিখ ২০০৭-০৪-২২।
মৌলানা আবুল কালাম আজাদ ইনস্টিটিউট অফ এশিয়ান স্টাডিজ

মাওলানা আবুল কালাম আজাদ ইনস্টিটিউট অফ এশিয়ান স্টাডিজ কলকাতায় অবস্থিত একটি স্বায়ত্তশাসিত গবেষণা প্রতিষ্ঠান। এটির অর্থায়ন করে ভারত সরকারের সংস্কৃতি মন্ত্রণালয়। এই প্রতিষ্ঠানটি ১৯৯৩ সালের ৪ জানুয়ারি প্রতিষ্ঠিত হয়েছিল। ১২ মার্চ ১৯৯৩ সালে ইনস্টিটিউটের ভিত্তিপ্রস্তর স্থাপন করা হয়। এটি বিশিষ্ট জাতীয়তাবাদী নেতা এবং ভারতের প্রথম শিক্ষামন্ত্রী মাওলানা আবুল কালাম আজাদের জীবন ও কাজ নিয়ে গবেষণা করে, এটির নামও তার নামানুসারে নামকরণ করা হয়। কলকাতা বিশ্ববিদ্যালয়, যাদবপুর বিশ্ববিদ্যালয় এবং নয়া দিল্লির জওহরলাল নেহরু বিশ্ববিদ্যালয়ের এম ফিল ও পিএইচডি পর্যায়ের ছাত্রছাত্রীরাও প্রতিষ্ঠানটির সাথে যুক্ত। গোয়েল, দেশ রাজ, মাওলানা হুসাইন আহমদ মাদানি: এ বায়োগ্রাফিকাল স্টাডি (অনামিকা পাবলিশার্স, ২০০৪), আইএসবিএন ৮১৭৯৭৫০৮৮৪ MAKAIAS
কারবারি (যৌনবৃত্তি)

যৌনবৃত্তিতে কারবারি হলো গ্রাহকের সাথে যৌন আচরণের ব্যবস্থা করার জন্য পতিতা বা অন্যান্য যৌনকর্মী সরবরাহ বা বিক্রয় করা। একজন প্রযোজক, কথোপকথক হিসাবে একজন দেহব্যবসায়ী-দালাল বা পিম্প (পুরুষ হলে) অথবা কুটনী বা ম্যাডাম (নারী হলে) বা পতিতালয় রক্ষক হিসাবে পরিচিত, তাদের বেশিরভাগ উপার্জনের অংশ সংগ্রহকারী দেহব্যবসায়ীদের দালাল। প্রযোজক এই অর্থ বিজ্ঞাপন পরিষেবাদি, শারীরিক সুরক্ষা বা প্রদানের জন্য এবং সম্ভবত একচেটিয়াকরণের বিনিময়ে এই অর্থ গ্রহণ করতে পারে, যেখানে পতিতা ক্লায়েন্টদের জড়িত করতে পারে। দেহব্যবসায়ীর মতো ম্যাডাম বা পিম্পের কিছু নির্দিষ্ট কাজের বৈধতা এক অঞ্চল থেকে অন্য অঞ্চলে পরিবর্তিত হয়। এসকল ক্ষেত্রে একজন দালাল বিভিন্ন স্থান থেকে ইচ্ছুক ও অনিচ্ছুক নারীদের সামান্য কিছু টাকার বিনিময়ে পরিবার থেকে নিয়ে আসে এবং এদেরকে দেহব্যবসায়ীদের হাতে বিক্রি কর দেয়। পরবর্তীতে এদেরকে বিভিন্ন যৌনপল্লীতে দেহব্যবসার কাজে নিয়োজিত করে আবার কিছুক্ষেত্রে এসব নারীদের যৌনদাসী হিসেবে ধনীদের কাছে অধিক মূল্যে চীরস্থায়ীভাবে বিক্রি করে দেয়। যৌনদাসী হলো ধনীদের এমন এক প্রকার দাস, যারা তাদের যৌন সেবা বা তৃপ্তির চাহিদা পূরণ করে, এসকল ক্ষেত্রে তাদেরকে অনেক নির্যাতনেরও শিকার হতে হয়। এভাবেই চক্রাকারে একটি যৌনবাবসায়ী, যৌনসংগম, যৌনবৃত্তি মূলক ব্যবসা চলমান সমাজে বিদ্যমান। Garner, B. & Black, H. (2004). Black's Law Dictionary. Belmont: Thomson/West.
কানাডীয় সাহিত্য

কানাডীয় সাহিত্য একজন কানাডীয় লেখকের কলমে যে-কোনো দেশের বা সংস্কৃতির কথা নিয়েই সাহিত্য রচনা হোক না কেন, সেটি হবে কানাডীয় সাহিত্য। এমন একটি কথা বলেছিলেন রাইটার্স ইউনিয়ন অব কানাডার নির্বাহী পরিচালক কবি, ঔপন্যাসিক ও কলামিস্ট জন ডেগেন। কানাডীয় সাহিত্যে কবি-লেখকেরা তাঁদের নিজেদের কথা লিখেছেন, নিজেদের সংস্কৃতি, ঐতিহ্য এবং মূল্যবোধের কথা। আর সেসবকে একত্র করে কানাডীয় ভূখণ্ডে যে সাহিত্য নির্মিত হয়েছে সেটিই কানাডীয় সাহিত্য। তাই কানাডীয় সাহিত্যে পাওয়া সম্ভব পৃথিবীর সব জনগোষ্ঠীর লেখকের চেতনার প্রতিফলন। কয়েকজন ফরাসি-ভাষী কানাডীয় সাহিত্যিক গ্যাব্রিয়েল রয় অ্যান মাইকেলস আল পার্দি ইয়ান মার্টেল একার্ট টোলে এমিলি কার ক্যাথি অসলার ক্যারল শীল্ডস গুয়েনডলিন ম্যাকইয়ান গ্যাব্রিয়েল রয় জর্জ বাওয়ারিং প্যাট লোথার ফিলিস ওয়েব বিল বিসেট মার্গারেট অ্যাটউড মার্শাল ম্যাকলুহান ম্যাট কোহেন শার্লট গ্রে সুজানা মোদি স্টিফেন লেকক হ্যারল্ড সনি লাডো K. Balachandran, K. (2007) Canadian Literature: An Overview. Sarup & Sons Eugene Benson and William Toye, eds. (1997) The Oxford companion to Canadian literature; online. 1226 pp of short articles by experts. Faye Hammill (2007). Canadian literature. Edinburgh Univ. Press. আইএসবিএন ৯৭৮-০-৭৪৮৬-২১৬২-০ Jeffrey M. Heath (1991). Profiles in Canadian Literature, Volume 7. Dundurn Press. আইএসবিএন ১-৫৫০০২-১৪৫-১ William H. New (1990). Native writers and Canadian writing. UBC Press. আইএসবিএন ০-৭৭৪৮-০৩৭০-৩ William H. New (2002). Encyclopedia of literature in Canada. Univ. Toronto Press. আইএসবিএন ০-৮০২০-০৭৬১-৯ William H. New (2003). A history of Canadian literature. McGill-Queen's Univ. Press. আইএসবিএন ০-৭৭৩৫-২৫৯৭-১ Michael Newton (2015) Seanchaidh na Coille / The Memory-Keeper of the Forest: Anthology of Scottish-Gaelic Literature of Canada. Reingard M. Nischik (2008). History of literature in Canada: English-Canadian and French-Canadian. Camden House. আইএসবিএন ৯৭৮১৫৭১১৩৩৫৯৫ Pivato, Joseph (1994 and 2003). Echo: Essays on Other Literatures. Guernica Editions. আইএসবিএন ১-৫৫০৭১-১৭৬-৮ David Stouck (1988). Major Canadian authors: a critical introduction to Canadian literature in English. Univ. Nebraska Press. আইএসবিএন ০-৮০৩২-৪১১৯-৪ Cynthia Sugars and Eleanor Ty, eds. (2015). Canadian Literature and Cultural Memory. Oxford Univ. Press, 493pp. Scholarly essays on how cultural memory is reflected in Canadian fiction, poetry, drama, films, etc. Elizabeth Waterston (1973). Survey; a short history of Canadian literature. Methuen. আইএসবিএন ০-৪৫৮-৯০৯৩০-০ Literature প্রবেশদ্বার কানাডীয় কবিতা কানাডীয় বিজ্ঞান কথাসাহিত্য কানাডীয় লেখকদের তালিকা কানাডীয় ছোট গল্প লেখকদের তালিকা "কানাডীয় সাহিত্যে বিশ্বসাহিত্যের স্বাদ"। kaliokalam.com।  Introduction - Canadian Writers - Library and Archives Canada Canadian Literature - CanLit Canadian Literature - Historica - The Canadian Encyclopedia Library Canadian Writers - Resource for Canadian authors publishing in English or French - Athabasca University, Alberta Studies in Canadian Literature - University of New Brunswick Dominion of the North: Literary & Print Culture in Canada - An online exhibition celebrating prominent poets, authors, and historians. It comprises one hundred monographs, organized topically into eight collections.
পালঘাটের মাদল

পালঘাটের মাদল বা মাদ্দলম বা মাধলম (মালায়ালাম: മദ്ദളം) হ'ল কাঁঠাল গাছের কাঠের তৈরি ড্রাম। এটি বাজানোর দুটি দিক রয়েছে, যা চামড়া দিয়ে ঢাকা থাকে এবং প্রতিটি পাশে বিভিন্ন ধরনের শব্দ সৃষ্টি করা যায়। মাদল হ'ল একটি ভারী উপকরণ যা বাদক ব্যক্তির কোমরে ঝুলানো হয় এবং পুরো সময়টা এর বাদককে দাঁড়িয়ে থাকতে হয়। মাদল একটি গুরুত্বপূর্ণ বাদ্যযন্ত্র, বিশেষ করে কেরলের ঐতিহ্যগত ঘাতবাদ্য দল যেমন পঞ্চবাদ্যম, কেলি এবং কথাকলি অর্কেস্ট্রার জন্য। মাদল নামটি মারধলমের একটি অপভ্রংশ, যার অর্থ চাপ দেয়া। সংস্কৃত ভাষায় একে মারধলম বলে। আদিবাসী সাঁওতালদের একটি জনপ্রিয় বাদ্যযন্ত্র হল মাদল। এটিও বাংলার অন্যতম প্রাচীন বাদ্যযন্ত্র গুলোর মধ্যে একটি, ষোড়শ শতকের 'গোরক্ষ বিজয়' কাব্যে মাদলের উল্লেখ পাওয়া যায়। ঝুমুর নাচ-গানে এবং আদিবাসী সাঁওতালদের মধ্যে এর ব্যাপক ব্যবহার দেখা হয়। এটি শিব এবং ভগবান পার্বতীর সাথে সাদৃশ্যযুক্ত বলে মাদলকে দেববাদ্যম হিসাবে বিবেচনা করা হয়। এটা বিশ্বাস করা হয় যে, মাদলের কাঠামো দ্বারা সত্যই "শিবশক্তি" স্বরূপের অনুরূপ, যেখানে মাদলের ডান হাতটি শিবের এবং বাম হাতটি পার্বতীর সাথে সাদৃশ্যপূর্ণ। মৃদঙ্গের মতো মাদলও মাটির তৈরি, তবে কিছুটা স্থুলাকার। ষাঁড়ের চামড়া দিয়ে এর গোলাকার অংশটি ঢাকা হয় এবং মহিষের চামড়া এগুলি বাঁধার তন্তু তৈরি করতে ব্যবহৃত হয়। কুমোরের বাড়ি থেকে মাটির খোল কিনে আনা হয়। কিনে আনতে হয় চামড়া। তারপর সেই সেই চামড়া পরিষ্কার করে নিয়ে, লাগান হয়। বাদ্যযন্ত্রটি এর বাদকের নিতম্ব পর্যন্ত ঝুলিয়ে বাজানো হয়। প্রাচীন কালে এটি ঘাড়ে ঝুলিয়ে বাজানো হত এবং এই ধরনটি ১৯২০ এর দশকে মাস্টার ভেঙ্কিচান স্বামী পরিবর্তন করেছিলেন। বাদ্যটির বাম পাশ ডান তালু দিয়ে এবং ডান পাশ বাম তালুতে আঘাত করা হয়। বাজাতে আঙ্গুল এবং তালু ব্যবহার করা হয়। ক্ষত এড়াতে বৃদ্ধাঙ্গুল বাদে ডান হাতের আঙ্গুলগুলিতে কাপড়ের দস্তানা ব্যবহার করা হয়। কলামন্দলাম শঙ্কর ওয়ারিয়র, বিখ্যাত মাদল শিক্ষক, কেরলের কলামন্দলামের সহায়তায় ২০০৩ সালে মাদলের উপর "মদদালাম এন্না মঙ্গলালা বৈদ্যম" নামে একটি বই প্রকাশ করেছেন। এই যন্ত্রটি বাজানো এবং বোঝার একমাত্র বিস্তৃত দিক নির্দেশিকা। এটি এই বাদ্যযন্ত্রের বিবর্তন, ইতিহাস, নির্মাণ, রক্ষণাবেক্ষণ, এবং বর্তমান মাদদালাম সম্পর্কিত একটি বিস্তৃত গবেষণা। পান্ডি মেলাম পাঞ্চারি মেলাম থায়াম্বাকা পঞ্চবাদ্যম মাদদালাম ও চেনদা কেলি কালামণ্ডালাম শঙ্কর ওয়ারিয়র কালানীলায়ম বাবু "Melody on the maddalam"। The Hindu। সংগ্রহের তারিখ ৩১ আগস্ট ২০২০।  https://www.thenewsminute.com/article/keeping-craft-alive-kerala-village-has-been-making-maddalam-mridangam-200-yrs-78533 "আসলামের বিরল বাদ্যযন্ত্রের সংগ্রহশালা"। The Business Standard (ইংরেজি ভাষায়)। ২০২০-১২-০৫। সংগ্রহের তারিখ ২০২১-০৩-০১।  "বাংলার বাদ্যযন্ত্র - একটি সংক্ষিপ্ত পরিচিতি"। Alauddin Vuian। ২০২০-১২-২৫। ২০২১-০১-২১ তারিখে মূল থেকে আর্কাইভ করা। সংগ্রহের তারিখ ২০২১-০৩-০১।  "Madhalam"। Indian Music School (ইংরেজি ভাষায়)। ২০২১-০৫-১৬ তারিখে মূল থেকে আর্কাইভ করা। সংগ্রহের তারিখ ২০২১-০৩-০১।  "Shudda Maddalam - A percussion instrument"। www.keralaculture.org (ইংরেজি ভাষায়)। সংগ্রহের তারিখ ২০২১-০৩-০১।  "ধামসা-মাদলের ছন্দে দুলে ওঠে শরীর ও মন, জানুন কীভাবে তৈরি হয় এই দুই বাদ্যযন্ত্র"। Aaj Tak বাংলা। সংগ্রহের তারিখ ২০২১-০৩-০১।
মোলকালমুরু শাড়ি

মোলকালমুরু শাড়ি হ'ল ঐতিহ্যবাহী রেশমী শাড়ি যা ভারতের কর্ণাটকের চিত্রদুর্গ জেলার মোলকালমুরুতে বোনা হয়। মোলকালমুরু কর্ণাটকের সীমান্তবর্তী চিত্রদুর্গা জেলার একটি শহর। এই শহরটি একটি বিশেষ পোশাক উৎপাদনের জন্য খ্যাত, যার নাম মোলকালমুরু শাড়ি। এই শাড়িগুলি সাধারণত রেশমের তৈরি হয় এবং প্রকৃতি থেকে অনুপ্রাণিত বিভিন্ন প্রাকৃতিক নিদর্শন প্রদর্শন করে। ২০১১ সালে, এর ভৌগোলিক নির্দেশক চিহ্ন অনুমোদিত হয় এবং তার নম্বর ৫৩। এই শাড়ির নকশার মূল উপাদানগুলির মধ্যে রয়েছে ফল, প্রাণী এবং ফুল। "মোলকালমুরু" নামটি কান্নাড় ভাষায় (কর্ণাটের আঞ্চলিক ভাষা) "ভাঙা হাঁটু" -র অনুবাদ। স্থানীয় জনশ্রুতি অনুসারে এই শহরটির নামকরণ করা হয়েছিল স্থানীয় এবং ব্রিটিশ সেনাদের মধ্যে যুদ্ধের পর। এই শহর ঘিরে রয়েছে বিভিন্ন পাহাড়, পাথুরে অঞ্চল, যার জন্য অনেক ব্রিটিশ সেনার হাঁটু ভেঙ্গে গিয়েছিল। আজ ইতিহাসবিদরা বিশ্বাস করেন যে, এই নামটি কেবল ব্রিটিশদের অহংকার চূর্ণ হওয়ার প্রতীকী উল্লেখ। মালবেরি রেশমের সূত্র দিয়ে টানা দেওয়া হয় এবং বুননে চরকা রেশম ব্যবহার করা হয়। রেশমী সুতা সংগ্রহ করা হয় বেঙ্গালুরুর রেশম এক্সচেঞ্জ, ব্যক্তিগত ব্যবসায়ী এবং কর্ণাটক রেশম বিপণন বোর্ড থেকে। মোলকালমুরু কর্ণাটক রাজ্যের একটি ঐতিহ্যবাহী শাড়ি। বয়নটি মূলত পিট তাঁতে ফ্লাই শাটল (কাপড় বোনার মাকু) বা থ্রো শাটল কৌশল দ্বারা করা হয়। তিনটি শাটল ব্যবহার হয়: জমিন অংশের জন্য একটি শাটল এবং উভয় পাড়ের জন্য দুটি শাটল। বেঙ্গালুরু, মহীশূর, শিমোগা, গুলবার্গা, তামিলনাড়ু, কেরল এবং অন্ধ্র প্রদেশে এই শাড়ির চাহিদা রয়েছে। এই শাড়িগুলি মার্কিন যুক্তরাষ্ট্র ও অস্ট্রেলিয়ায়ও রফতানি করা হয়। শাড়ির চাহিদা বর্তমানে কমেছে। তবুও, মোলকালমুরু শাড়ি জনপ্রিয়। আজকাল কম্পিউটার-এডেড ডিজাইন (সিএডি) নকশায় ব্যবহার করে ঐতিহ্যবাহী নিদর্শনগুলির চিত্র এই শাড়িতে ফুটিয়ে তোলা হয়। ইলকালের শাড়ি ব্যাড়গি লঙ্কা মহীশুর চন্দন তেল নবলগুন্দের দরি কুরগ কমলা "'Pure silk varieties on display'"। The Hindu। ২৩ ডিসেম্বর ২০১১। সংগ্রহের তারিখ ৫ জানুয়ারি ২০২০।  Indian Patent Office List of Geographical Indications in India "Molakalmuru shining"। Deccan Herald।  "Karnataka's own Molakalmuru silk sarees go online"। The New Indian Express। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২১।  "Fact About Molakalmuru Sarees Of Karnataka"। Utsavpedia (ইংরেজি ভাষায়)। ২০১৭-০৩-০৫। সংগ্রহের তারিখ ২০২১-০৩-০৩।  "vikaspedia Domains"। vikaspedia.in। সংগ্রহের তারিখ ২০২১-০৩-০৩।  "Molakalmuru Sari Weaving of Karnataka – Asia InCH – Encyclopedia of Intangible Cultural Heritage" (ইংরেজি ভাষায়)। সংগ্রহের তারিখ ২০২১-০৩-০৩।  "Karnataka's heritage weaves"। Deccan Herald (ইংরেজি ভাষায়)। ২০২১-০২-১৩। সংগ্রহের তারিখ ২০২১-০৩-০৩।
কুর্গের ছোট এলাচ

কুর্গের ছোট এলাচ কর্ণাটকের কোড়গু জেলায় জন্মে এমন সবুজ জাতের এলাচ। খুব মজাদার সুগন্ধ এবং স্বাদের জন্য প্রায়শই একে "মশলার রানী" হিসাবে উল্লেখ করা হয়, সবুজ এলাচ হল এলাচ গাছের বীজকোষ থেকে জাত পানিশূন্য পাকা ফল। এলাচ আজকের বিশ্বের সবচেয়ে ব্যয়বহুল এবং জনপ্রিয় মশলা। এটি একটি তীব্র, কিছুটা মিষ্টি স্বাদযুক্ত একটি মশলা যাকে কিছু লোক পুদিনার সাথে তুলনা করে। এটি ভারতে উদ্ভূত হয়েছে তবে এটি বিশ্বব্যাপী উপলভ্য এবং মিষ্টি ও মজাদার উভয় রন্ধনপ্রণালীতে ব্যবহৃত হয়। এলাচের বীজ, তেল ও নির্যাসের চিত্তাকর্ষক ঔষধি গুণাবলী রয়েছে বলে মনে করা হয় এবং বহু শতাব্দী ধরে ঐতিহ্যবাহী ঔষধ হিসাবে ব্যবহৃত হয়ে আসছে। এটি রক্তচাপ হ্রাস করে, শ্বাস প্রশ্বাসের উন্নতি করে এবং ওজন হ্রাসে সহায়তা করে। রান্নায় এলাচের ব্যবহার স্বাস্থ্যের উন্নতির জন্য নিরাপদ এবং কার্যকরী উপায় হতে পারে। এলাচের চাষ উপত্যকা অঞ্চলে সীমাবদ্ধ, যেখানে গ্রীষ্মের মাসগুলিতে সেচের জল সরবরাহের ব্যবস্থা রয়েছে। ছোট এলাচের প্রাকৃতিক আবাস হ'ল পশ্চিম ঘাটের চিরসবুজ বন, যেখানে বার্ষিক বৃষ্টিপাত ১৫০০ থেকে ৪০০০ মিমি, তাপমাত্রা ১০ থেকে ৩৫ ডিগ্রি সেন্টিগ্রেড এবং সমুদ্রপৃষ্ঠ থেকে উচ্চতা ৬০০ থেকে ১২০০ মিটার। এলাচ সাধারণত ফসফরাস এবং পটাশিয়াম সমৃদ্ধ দোআঁশ মাটিতে জন্মে। মাটি হতে হবে ভাল নিকাশি ব্যবস্থাসম্পন্ন, গভীর, ভাল গঠনবিন্যাসযুক্ত এবং জৈব উপাদান সমৃদ্ধ। কুর্গের ছোট এলাচ বৌদ্ধিক সম্পত্তি অধিকার সংরক্ষণ বা ভৌগোলিক নির্দেশক (জিআই) মর্যাদা পেয়েছে। এলাচ অন্যতম ব্যয়বহুল মশলা। এটি মিষ্টি এবং নোনতা খাবারে ব্যবহৃত হয়। এলাচের বীজ থেকে তেল স্বাদযুক্ত খাবার, টনিক, মদ এবং সুগন্ধি তৈরিতে ব্যবহৃত হয়। আয়ুর্বেদিক ওষুধে এই মশলা বহুলাংশে ব্যবহৃত হয় কারণ এর নিরাময় ক্ষমতা রয়েছে; এটি মাড়ি ও দাঁতের সংক্রমণ, পাচনজনিত ব্যাধি ইত্যাদি নিরাময়ে সহায়তা করে। কুর্গ কমলা নাঞ্জানাগড় কলা উদুপি মট্টু গুললা ব্যাদগি মরিচ বেঙ্গালুরু নীল "Coorg green cardamom to join select club"। ২৬ মার্চ ২০০৯ – www.thehindu.com-এর মাধ্যমে।  "Green Cardamom (Elaichi)"। Grandma's Coorg Spices (ইংরেজি ভাষায়)। সংগ্রহের তারিখ ২০২১-০৩-০৩।  "Cardamom - The Spice Queen of the Hills of Coorg"। Coorg (ইংরেজি ভাষায়)। ২০১১-০৮-২২। সংগ্রহের তারিখ ২০২১-০৩-০৩।  "Details | Geographical Indications | Intellectual Property India"। ipindiaservices.gov.in। সংগ্রহের তারিখ ২০২১-০৩-০৩।
সালেম রেশম বস্ত্র

সালাম রেশম বস্ত্র (সালেম ভেনপট্টু নামে খ্যাত) তামিলনাড়ুর সালেম শহরে তৈরি রেশমী পোশাককে বোঝায়। এটি বৌদ্ধিক সম্পত্তি অধিকার সংরক্ষণ বা ভৌগোলিক নির্দেশক (জিআই) মর্যাদা পেয়েছে। "GI shield for state's silk fabrics"। The Times of India। ২০১৩-০২-১৬ তারিখে মূল থেকে আর্কাইভ করা। সংগ্রহের তারিখ ২০২১-০২-২৬।
আলেপ্পির ছোবড়া

আলেপ্পির ছোবড়া বলতে ভারতের কেরল রাজ্যের আলেপ্পি জেলার চের্তলা তহশিল ও অম্বলপ্পিতে তৈরি ছোবড়া পণ্যকে বোঝায়। এই অঞ্চলের ছোবড়া উৎপাদন ১৮৫৯ সালের দিকে শুরু হয়েছিল। বিশ্ব বাণিজ্য সংস্থা (ডাব্লুটিও) ২০০৭ সালে "অ্যালেপ্পির ছোবড়া" -কে ভৌগোলিক নির্দেশকের মর্যাদা দিয়েছে। অম্বলপ্পি জেলার অর্থনীতি মূলত কৃষি ও সামুদ্রিক পণ্যের উপর নির্ভরশীল। জেলাটি শিল্পগতভাবে পিছিয়ে থাকলেও ছোবড়া ও ছোবড়া পণ্য, সামুদ্রিক পণ্য, বিভিন্ন ধরনের হস্তশিল্প ইত্যাদির উপর ভিত্তি করে কিছু ঐতিহ্যবাহী শিল্প খুব প্রথম থেকেই এখানকার অর্থনীতির উপর প্রভাব ফেলেছে। জেলাটি কেরালায় ছোবড়া শিল্পের ঐতিহ্যবাহী স্থান হিসাবে পরিচিত। ছোবড়া বোর্ড ১৯৫৫ সালে ছোবড়া শিল্প আইন, ১৯৫৫ এর অধীনে কেন্দ্রীয় সরকার প্রতিষ্ঠা করেছিল। কালাভুরে এখানে একটি ছোবড়া গবেষণা ইনস্টিটিউটও কার্যকর রয়েছে। জাতীয় ছোবড়া প্রশিক্ষণ ও নকশা কেন্দ্রটি ১৯৬৫ সালে অম্বলপ্পিতে প্রতিষ্ঠিত হয়েছিল। অম্বলপ্পিকে প্রাচ্যের ভেনিস হিসাবে বিবেচনা করা হয় এবং জেলার সামগ্রিক উন্নয়নের পথ সুগম হয়েছে। ইদানীং, কেরালার বাণিজ্যিক রাজধানী এরনাকুলামের সাথে নতুন রেল যোগাযোগ চালু হওয়ার সাথে সাথে জেলায় শিল্প বিকাশ আশার আলো দেখছে। আগামী কয়েক বছরের মধ্যে, আশা করা হচ্ছে যে, অম্বলপ্পি জেলায় শিল্প সম্প্রসারণের অনুকূল পরিবেশের কারনে এ জেলা তার হারানো গুরুত্ব ফিরে পেতে পারে। ছোবড়ার বিছানা ছোবড়া মাদুর ছোবড়া কার্পেট ১৮৫৯ সালে আইরিশ-মার্কিন উদ্যোক্তা জেমস দারাগ অ্যালেপ্পি দারাগ স্মাইল অ্যান্ড কোম্পানি নামে ভারতে প্রথম ছোবড়া কারখানা প্রতিষ্ঠা করেছিলেন। ছোবড়াকে আমেরিকান ইংরেজিতে কোকোয়া ম্যাট বলা হত এবং দারাগ স্মাইল অ্যান্ড কোং লিমিটেডের অফিস এবং বিক্রয়কেন্দ্র ছিল ১৭৭, ওয়াটার স্ট্রিট, নিউইয়র্ক সিটিতে। Geographical Indication status to Alleppey Coir "Coir manufacturing at Alappuzha"। www.alappuzha.com। সংগ্রহের তারিখ ২০২১-০৩-০১।  "Alleppy Coir in India - Swadesi | Made in India" (ইংরেজি ভাষায়)। ২০২১-০১-২৩ তারিখে মূল থেকে আর্কাইভ করা। সংগ্রহের তারিখ ২০২১-০৩-০১।
জেমস হর্নার

জেমস রয় হর্নার (১৪ আগস্ট ১৯৫৩ - ২২ জুন ২০১৫) ছিলেন একজন মার্কিন সুরকার, সঙ্গীত নির্দেশক ও ঐকতান বাদকদল পরিচালক। তিনি এক শতাধিক চলচ্চিত্রের সুর সৃষ্টি করেছেন। তিনি বৃন্দগীতি ও ইলেকট্রনিক বাদ্যযন্ত্রের সমন্বয় এবং প্রায়ই কেল্টীয় সঙ্গীতের সাথে স্থায়ী সুর ব্যবহারের জন্য প্রসিদ্ধ ছিলেন। হর্নারের প্রথম উল্লেখযোগ্য চলচ্চিত্রের সুর ছিল ১৯৭৯ সালের দ্য লেডি ইন রেড, কিন্তু তিনি ১৯৮২ সালে স্টার ট্রেক টু: দ্য র‍্যাথ অব খান চলচ্চিত্রের সুরায়োজনের পূর্ব পর্যন্ত নিজেকে প্রসিদ্ধ চলচ্চিত্র সুরকার হিসেবে প্রতিষ্ঠিত করতে পারেননি। তার সুরারোপিত জেমস ক্যামেরনের টাইটানিক চলচ্চিত্রের সুর সর্বকালের সর্বাধিক বিক্রীত ঐকতান বাদকদলীয় সাউন্ডট্র্যাক। এছাড়া তিনি সর্বকালের দ্বিতীয় সর্বোচ্চ আয়কারী চলচ্চিত্র অ্যাভাটার-এরও সুর করেছেন। হর্নার চলচ্চিত্র পরিচালক ডন ব্লুথ, জেমস ক্যামেরন, জো জনস্টন, ওয়াল্টার হিল, রন হাওয়ার্ড, ফিল নিবলিংক ও সিমন ওয়েলস; চলচ্চিত্র প্রযোজক জর্জ লুকাস, ডেভিড কার্শনার, জন ল্যান্ডাউ, ব্রায়ান গ্রেজার ও স্টিভেন স্পিলবার্গ; এবং গীতিকার উইল জেনিংস, ব্যারি ম্যান ও সিনথিয়া ওয়েলের সাথে একাধিকবার কাজ করেছেন। তিনি দুটি একাডেমি পুরস্কার, ছয়টি গ্র্যামি পুরস্কার, দুটি গোল্ডেন গ্লোব পুরস্কার, তিনটি স্যাটেলাইট পুরস্কার, তিনটি স্যাটার্ন পুরস্কার অর্জন করেন এবং তিনটি বাফটা পুরস্কারের মনোনয়ন লাভ করেন। হর্নার একজন উৎসুক পাইলট ছিলেন। তিনি ৬১ বছর বয়সে তার দুই-সিটবিশিষ্ট টার্বোপ্রোপ বিমান দুর্ঘটনায় মৃত্যুবরণ করেন। গেইয়ার, টম (জুন ২২, ২০১৫)। "James Horner, Oscar-Winning Composer of 'Titanic,' Dead at 61"। দ্য র‍্যাপ। সংগ্রহের তারিখ ২৬ ফেব্রুয়ারি ২০২১।  "Creative Team"। টাইটানিক লাইভ। ১৮ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২১।  হ্যারিংটন, রিচার্ড (জুলাই ২৫, ১৯৮২)। "Sounds Of the Summer Screen"। দ্য ওয়াশিংটন পোস্ট। পৃষ্ঠা L1।  |সংগ্রহের-তারিখ= এর |ইউআরএল= প্রয়োজন (সাহায্য) "New mom Dion back with new album, Vegas deal"। ইউএসএ টুডে। সংগ্রহের তারিখ ২৬ ফেব্রুয়ারি ২০২১।  Clemmensen, Christian (এপ্রিল ১৬, ২০১২) [November 18, 1997]। "Titanic (James Horner)"। ফিল্মট্র্যাকস। সংগ্রহের তারিখ ২৬ ফেব্রুয়ারি ২০২১।  "All Time Worldwide Box Office Grosses"। বক্স অফিস মোজো। সংগ্রহের তারিখ ২৬ ফেব্রুয়ারি ২০২১।  রবার্টস, স্যাম (জুন ২৩, ২০১৫)। "James Horner, Film Composer, Dies at 61; His Score for 'Titanic' Was a Hit, Too"। দ্য নিউ ইয়র্ক টাইমস। সংগ্রহের তারিখ ২৬ ফেব্রুয়ারি ২০২১।  উইকিমিডিয়া কমন্সে জেমস হর্নার সংক্রান্ত মিডিয়া রয়েছে। ইন্টারনেট মুভি ডেটাবেজে জেমস হর্নার  (ইংরেজি) James Horner at Film Music James Horner interview (1983) from CinemaScore magazine
কেরলের কেতকী পত্রের হস্তশিল্প

কেরলের কেতকী পত্রের (স্ক্রু পাইন) হস্তশিল্প হল কেরলের একটি ঐতিহ্যবাহী কুটির শিল্প। এটি কেরালার ত্রিশূর জেলার মালাপুপুরম এবং লোকমনেশ্বরমে উৎপাদিত হয়। ঐ ভৌগোলিক অঞ্চলে মহিলাদের ক্ষমতায়নের একটি হাতিয়ার হিসাবে এই শিল্প শুরু হয়েছিল, কিন্তু পরবর্তীকালে পরিবেশ বান্ধব হওয়ার কারণে এটি অত্যন্ত জনপ্রিয় হয়ে উঠেছে। এগুলি কেরলের কারিগর কর্তৃক কেতকী পাতা ব্যবহার করে বিভিন্ন ধরনের মাদুর এবং দেওয়ালে ঝোলানো গৃহসজ্জার সামগ্রী তৈরী করার শিল্পকর্ম। ভারত সরকারের হস্তশিল্প কমিশনার, বস্ত্র মন্ত্রকের দায়েরকৃত একটি আবেদন অনুসারে, "কেরলের স্ক্রু পাইন ক্রাফট" কে মাদুর, দরজার মাদুর, দেয়াল ঝুলানো, বিছানার চাদর, প্রার্থনার মাদুর বিষয়ে নিবন্ধকরণ করা হয়েছে, যা ২৭ নভেম্বর ২০১৫ থেকে কার্যকর হওয়া ভৌগোলিক নির্দেশক (নিবন্ধকরণ এবং সুরক্ষা) আইন, ১৯৯৯ এর ১৩ (১) অনুচ্ছেদের অধীনে ২৭ নং শ্রেণিতে পড়ছে। স্ক্রু পাইন, যা পান্ডানাস নামে পরিচিত (মালয়ালম ভাষায় থাজা), মূলত কেরালায় পাওয়া যায়। এটি পান্ডানাসিয়া পরিবারের অন্তর্ভুক্ত। এগুলিকে তরোয়াল আকৃতির পাতা, কাঁটাযুক্ত ধার এবং বায়বীয় শিকড় দ্বারা চিহ্নিত করা হয়েছে। এর বিভাজিত পাতাগুলি খুব নমনীয়। এগুলির তাল পাতার সাথে সাদৃশ্য রয়েছে। এটি একটি বৃহৎ উদ্ভিদ, যেগুলির জন্য যথেষ্ট সূর্যের আলো প্রয়োজন, তবে প্রখর রৌদ্রে কিছুটা হায়া প্রয়োজন হর। এই গাছের পাতা ব্যবহার করে মাদুর বোনা, কেরলের মহিলাদের একটি বিশেষ নৈপুণ্য, কেরলের অনেক মহিলাই এই কর্মে রত থাকেন থাকেন। কেরলের সমস্ত জেলায় কারিগরদের দ্বারা অনুশীলন করা এই নৈপুণ্যটি আজ থেকে ৮০০ বছর আগে থেকেই বিদ্যমান ছিল। কেতকী পাতা দ্বারা উৎপাদিত মাদুরগুলি কেরলের ঐতিহ্যবাহী রীতিনীতিতে গুরুত্বপূর্ণ ভূমিকা পালন করে থাকে। বাড়িতে গুরুত্বপূর্ণ দর্শনার্থীদের সম্মানজনক উপহার হিসাবে এই মাদুরগুলি উপঢৌকন হিসাবে ব্যবহার করা হয়। এই মাদুরগুলির সূক্ষ্ম বুননের কারনে ঘুমের সময় এগুলো বিছানা হিসাবেও ব্যবহৃত হয়। "famous Screw Pine Craft of Kerala"। সংগ্রহের তারিখ ২৮ ফেব্রুয়ারি ২০২১। [স্থায়ীভাবে অকার্যকর সংযোগ] Government of India (৩০ নভেম্বর ২০১৫)। "Screw pine craft of Kerala - GI Application No. 518" (পিডিএফ): 81। ৩ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জানুয়ারি ২০১৬।
জর্জ বাওয়ারিং

জর্জ বাওয়ারিং (জন্ম ১৯৩৫) কানাডার অগ্রগণ্য কবি ও লেখক। শতাধিক গ্রন্থের জনক জর্জ হলেন নতুন শতাব্দীর শুরুতে কানাডায় পার্লামেন্টারি পোয়েট লরিয়েট পদে অভিষিক্ত প্রথম কবি। একই সাথে কবিতা এবং কথাসাহিত্যের জন্য গভর্নর জেনারেল পুরস্কার পেয়েছেন এমন সাহিত্যিক কানাডায় হাতে গোনা - মাত্র তিনজন। মাইকেল ওনডাডজী এবং মার্গারেট অ্যাটউড ছাড়া তৃতীয় জন হলেন জর্জ বাওয়ারিং। স্টিকস অ্যান্ড স্টোনস (১৯৬৩) রকি মাউন্টেইন ফুট, (১৯৬৯) দ্য গ্যাংস অব কসমস’ (১৯৬৯) হিজ লাইফ: আ পোয়েম (২০০০) মাই ডার্লিং নেলি গ্রে (২০১০) ডেলসিং মিরর অন দ্য ফ্লোর (১৯৬৭) বার্নিং ওয়াটার (১৯৮০) অটোবায়োলজি (১৯৭২) আ ম্যাগপাই লাইফ: গ্রোইং আ রাইটার (২০০১) পিন বয়: আ মেময়ের (২০১২)) রাইটিং দ্য ওকানাগান (২০১৫) গভর্নর জেনারেল সাহিত্য পুরস্কার ১৯৬৯, ১৯৮০ "সব্যসাচী কানাডীয় লেখক জর্জ বাওয়ারিং"। prothomalo.com। [স্থায়ীভাবে অকার্যকর সংযোগ]
প্যাট লোথার

প্যাট লোথার(১৯৩৫-১৯৭৫) একজন কানাডীয় কবি তাঁর জন্ম ভ্যাঙ্কুভারে।১৯৭৫ সালে মাত্র চল্লিশ বছর বয়সে তিনি খুন হন । মৃত্যু পর্যন্ত মাত্র চারটি কাব্যগ্রন্থ প্রকাশিত হয়েছিল এই দুর্ভাগা কবির। মৃত্যুর বছরখানেক আগে লিগ অব কানাডিয়ান পোয়েটস-এর সহসভাপতি নির্বাচিত হন প্যাট। প্যাট লোথার মাত্র ষোলো বছর বয়সেই পড়াশোনা ত্যাগ করেন এবং উপার্জনে যুক্ত হন। ১৮ বছর বয়সেই প্রথমবার বিয়ে করেন, ১৯ বছর বয়সেই প্রথম সন্তানের মা হন। ২১ বছর বয়সেই তিনি দ্বিতীয় সন্তান প্রসব করেন। ২৪ বছর বয়সে প্রথম স্বামীর সঙ্গে প্যাটের বিচ্ছেদ ঘটে। ২৮ বছর বয়সে রয় লোথারের সঙ্গে তাঁর বিয়ে হয়। ভ্যাঙ্কুভারের কবি প্যাট লোথার খুন হন ১৯৭৫ সালে, মাত্র চল্লিশ বছর বয়সে। ১৯৭৪ সালে প্যাট কাব্যজগতে প্রতিষ্ঠার দোরগোড়ায় পৌঁছেছেন। এ সময় অক্সফোর্ড বিশ্ববিদ্যালয় প্রেসে তিনি ‘অ্যা স্টোন ডায়েরি’র পাণ্ডুলিপি পাঠিয়েছেন এবং সেটা গৃহীত হয়েছে। এরপর দেখতে পাই তিনি ইউনিভার্সিটি অব ব্রিটিশ কলম্বিয়াতে খণ্ড কালীনভাবে ক্রিয়েটিভ রাইটিং শেখাচ্ছেন। ১৯৭৫-এর জুলাইতে প্রিন্স অ্যাডওয়ার্ড আইল্যান্ড বা পিইআইতে গেলেন কবিতা উৎসবে। সেপ্টেম্বরের ২৭ তারিখে আরেক জায়গায় কবিতা পড়বেন বলে নির্ধারিত হয়েছিল। এবং এর ঠিক আগে আগেই ভ্যাঙ্কুভারের ফারি ক্রিকে তাঁর মৃতদেহ আবিষ্কৃত হয়। হত্যাকারী হিসেবে রয়কে পুলিশ গ্রেপ্তার করার পর পুরো পরিবারকে ভাড়া বাড়িতে গিয়ে উঠতে হয় এবং বাসা বদলের কারণে অনেক লেখালিখি নষ্ট হয়ে যায়। ১৯৭৭ সালের ২২ এপ্রিল স্ত্রী হত্যার দায়ে রয়ের যাবজ্জীবন কারাদণ্ড হয়। ১৯৮৫ সালের ১৪ জুলাই কারাগারে রয় লোথার মৃত্যুবরণ করেন। দ্য ডিফিকাল্ট ফ্লাওয়ারিং (১৯৬৮) দ্য এইজ অব বার্ড (১৯৭২) মিল্ক স্টোন (১৯৭৪) জীবদ্দশাতেই প্যাট অনেকগুলো পাণ্ডুলিপি হারিয়েছেন বলে জানিয়েছেন টোবি ব্রুকস ২০০০ সালে প্রকাশিত তাঁর গ্রন্থ ‘Pat Lowther’s Continent : Life and Works’এর মুখবন্ধে। প্যাট নিহত হওয়ার পর স্বামী রয় লোথার নিজেই আরও অনেকগুলোকে ধ্বংস করেছেন। ক্যারল শীল্ডস-এর উপন্যাস ‘সোয়ান’ (১৯৮৭) প্রয়াত এই কবির জীবনকে আশ্রয় করে মূল্যবান এক উপন্যাস। "কানাডার অকালপ্রয়াত কবি প্যাট লোথার"। northamerica.prothomalo.com। [স্থায়ীভাবে অকার্যকর সংযোগ]